《送方务德提干赴官浙西一首》
宋代·刘一止

二十年前湖海旧，而今人物粲琅玕。文章自袭家风美，骨相仍无父客寒。

会有忠诚能贯日，不应漫浪懒为官。他年鹓鹭行中见，傥似鸬鹚谷里看。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。